Author: vasina
Last saved by: User
Company: MV SR

Predkladacia správa

Návrh záverečného účtu kapitoly Ministerstva vnútra  Slovenskej republiky za rok 2010 sa predkladá podľa   ustanovenia § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v súlade so  Smernicou  Ministerstva  financií Slovenskej republiky č.MF/8208/2009-311 z 13. januára 2009 na vypracovanie záverečných účtov kapitol štátneho rozpočtu, štátnych fondov a na vypracovanie návrhu záverečného účtu verejnej správy Slovenskej republiky.
Materiál má informatívny charakter a obsahuje prehľad o výsledkoch rozpočtového hospodárenia v  roku 2010 so zameraním na špecifiká kapitoly. 
Návrh záverečného účtu bol vypracovaný z údajov účtovnej závierky a finančných výkazov kapitoly a podkladov organizácií v jej riadiacej pôsobnosti. Obsahom správy je predovšetkým zhodnotenie  dosiahnutých príjmov a vynaložených výdavkov podľa platnej funkčnej a ekonomickej rozpočtovej klasifikácie, ako aj použitie finančných prostriedkov získaných  z mimorozpočtových zdrojov. V správe sú ďalej uvedené dôvody zmien schváleného rozpočtu, ich rozsah a celkový dopad na dosiahnuté výsledky hospodárenia kapitoly, rozbor plnenia príjmov, analýza čerpania výdavkov  v členení podľa funkčnej a ekonomickej rozpočtovej klasifikácie, ako aj podľa programovej štruktúry. Súčasťou materiálu sú predpísané tabuľky a doplňujúce prílohy.
Návrh záverečného účtu kapitoly Ministerstva vnútra Slovenskej republiky za rok 2010 sa predkladá na rokovanie vlády Slovenskej republiky ako informatívny materiál a následne na rokovanie  výboru Národnej rady Slovenskej republiky pre obranu a bezpečnosť a výboru Národnej rady Slovenskej republiky  pre verejnú správu a regionálny rozvoj.
Vzhľadom na informatívny charakter materiálu tento nebol predmetom pripomienkového konania v súlade s ustanovením čl. 10 ods. 7 písm. a)  Smernice na prípravu a predkladanie materiálov na rokovanie vlády Slovenskej republiky  schválenej uznesením vlády SR č. 512 z 13. 6. 2001.
Vláde Slovenskej republiky sa odporúča  predložený materiál vziať na vedomie.